Koskenkorvan myynti aloitetaan Yhdysvalloissa, kertoo alkoholijuomatalo Altia tiedotteessaan (siirryt toiseen palveluun).

Altia kertoo tehneensä sopimuksen maahantuonnin aloittamisesta Yhdysvaltoihin Infinium Spirits -yhtiön kanssa. Tiedotteessa kerrotaan, että Altian tärkeintä vientibrändiä Koskenkorva Vodkaa myydään jo lähes 30 maassa.

Altian viennistä vastaava johtaja Janne Halttunen sanoo, että Koskenkorvan brändiuudistus poiki paljon huomiota vientimarkkinoilla.

– Nyt solmittu sopimus on Altialle merkittävä avaus Yhdysvaltojen markkinoille. Infinium Spirits on meille strateginen partneri, jonka kanssa pyrimme pitkällä aikajänteellä yhdessä rakentamaan brändiä ja jakelua, Halttunen sanoo tiedotteessa.